**KRITERIJI OCENJEVANJA- ŠPORT**

**Ocenjuje se teoretično znanje v povezavi z praktičnim prikazom tehničnih elementov v športu.**

Št. ocen v šolskem letu 2022/23: najmanj dve oceni oziroma tri ocene za 6. r

V kolikor bo potrebno bomo v marcu določili kriterije za ocenjevanje na daljavo.

Kriteriji ocenjevanja

|  |  |
| --- | --- |
| **OCENA** | **OPISNIKI KRITERIJA** |
| **5**  **odlično** | Učenec-ka izvede celotno gibalno nalogo zanesljivo, tekoče, pravilno in skladno z navodili. |
| **4**  **prav dobro** | Učenec-ka izvede celotno nalogo skladno z navodili, vendar nekoliko manj zanesljivo oziroma z manjšimi pomanjkljivostmi v posameznem delu gibanja. |
| **3**  **dobro** | Učenec-ka izvede celotno nalogo skladno z navodili, zanesljivo in tekoče, vendar s pomanjkljivostmi v posameznem delu gibanja. |
| **2**  **zadostno** | Učenec-ka izvede celotno gibanje skladno z navodili, vendar s pomanjkljivostmi v posameznem delu gibanja. |
| **1**  **nezadostno** | Učenec-ka izvede gibalno nalogo neusklajeno z navodili oziroma naredi drugo izvedbo naloge od zahtevane. |

ODLIČNO - 5

Učenec-ka

presega optimalno znanje, ki je določeno v učnem načrtu in ciljih šolske športne vzgoje in učinkovito, racionalno, varno in samostojno obvladuje najzahtevnejše gibalne naloge pri individualnih in kolektivnih športnih panogah. Zelo dobro obvladuje teoretična in

praktična znanja, povezana z vsemi športnimi panogami in njihovimi vsebinami. Pogosto pomaga pri pouku, (kot vodja, demonstrator in izvajalec) in organizaciji najrazličnejših tekmovanj. Zelo dobro sodeluje s sošolci in športnim pedagogom, s tem si širi obzorje znanja in poznavanja športa

–

samostojno spremlja in vrednoti svoj napredek. Ima odlične (optimalne in boljše) športne dosežke. Dobro pozna pravila individualnih in kolektivnih športnih panog

–

sposoben je samostojnega sojenja. Tekmuje za razredno in šolsko reprezentanco, navzven predstavlja šolo in sodeluje v popoldanskih šolskih športnih aktivnostih.

PRAV DOBRO - 4

Učenec-ka

dosega optimalno znanje, ki je določeno v učnem načrtu in ciljih šolske športne vzgoje in racionalno, varno in samostojno obvladuje zahtevnejše gibalne naloge pri individualnih in kolektivnih športnih panogah. Obvladuje teoretična in praktična znanja, povezana z vsemi

športnimi panogami in njihovimi vsebinami. Večkrat pomaga pri poukuin organizaciji najrazličnejših tekmovanj. Dobro sodeluje s sošolci in športnim pedagogom

–

samostojno spremlja in vrednoti svoj napredek. Ima optimalne športne dosežke. Dobro pozna pravila individualnih in kolektivnih športnih panog

–

sposoben je sojenja z izkušenejšim sodnikom. Tekmuje za razredno in šolsko reprezentanco, navzven predstavlja šolo in sodeluje v popoldanskih šolskih športnih aktivnostih.

DOBRO - 3

Učenec-ka presega temeljno znanje, določeno v učnem načrtu in ciljih šolske športne vzgoje in varno in samostojno obvladuje manj zahtevnejše gibalne naloge. Zahtevnejše naloge opravi z aktivnim ali pasivnim varovanjem. Obvladuje teoretična in praktična znanja, povezana z

nekaterimi športnimi panogami in njihovimi vsebinami. Včasih pomaga pri pouku in organizaciji najrazličnejših tekmovanj. Sodeluje s sošolci in športnim pedagogom

–

spremlja svoj napredek. Ima povprečne (temeljne in boljše) športne dosežke. Pozna pravila individualnih in kolektivnih športnih panog

ZADOSTNO - 2

Učenec-ka

komaj dosega minimalno, temeljno znanje, določeno v učnem načrtu in ciljih športa. Zahtevnejše gibalne naloge opravi samo z aktivnim varovanjem in s prilagojenimi pogoji. Slabo obvladuje teoretična in praktična znanja. Redko spremlja svoj napredek in ga zna vrednotiti samo s pomočjo. Dosega temeljne športne rezultate. Pozna enostavnejša pravila individualnih in kolektivnih športnih panog. Redko sodeluje v popoldanskih šolskih športnih aktivnostih.

NEZADOSTNO - 1

Učenec-ka

ne dosega minimalnega, temeljnega znanja, določenega z učnim načrtom in cilji športa. Ne obvladuje teoretična in praktična znanja in ne more samostojno opraviti enostavnejših nalog. Ne spremlja svoj napredek in ga ne zna samostojno vrednotiti. Vedno je

potrebno aktivno varovanje. Ne dosega temeljnih športnih rezultatov. Pozna le nekatera enostavnejša pravila individualnih in kolektivnih športnih panog. Ne sodeluje v popoldanskih šolskih športnih aktivnostih.

**Pri oceni so možna odstopanja glede na psihofizične sposobnosti posameznice/posameznika, zato se ocenjuje predvsem napredek oziroma izboljšanja svojih rezultatov. Vedno se spremlja napredek individualno, zato normativi niso vedno merilo za oceno.**

Dodatna ocena oziroma vpliv na oceno je pa tudi pristop k predmetu:

* Redno v primerni športni opremi
* Izpolnjuje dane naloge
* Se opraviči
* Se trudi k napredovanju
* Pozna osnove ogrevanja in varne vadbe
* Želi pomagati sošolki/sošolcu
* Upošteva opozorila
* Je pravočasno pripravljena na pričetek ure
* Razume razlike različnih sposobnosti

Aktiv športa, šolsko leto 2022/2023